คิวทีซี’เคาะเข้าmaiธ.ค.ระดม100ล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

‘
โพสต์ทูเดย์ — ฟินันเซีย ไซรัส ส่งคิวทีซีฯ เข้าตลาด เอ็ม เอ ไอ ขายไอพีโอระดม 100 ล้านบาท รับความต้องการไฟฟ้าเพิ่ม เชื่อโรงไฟฟ้าเล็กเกิดเพียบ
นายนิพนธ์ จัยสิน กรรมการผู้จัดการ บริษัท คิวทีซี เอนเนอร์ยี่ เปิดเผยว่า บริษัทเตรียมเข้าจดทะเบียนในตลาดหลักทรัพย์ เอ็ม เอ ไอ (mai) ในเดือน ธ.ค.นี้ โดยเสนอขายหุ้นครั้งแรกให้แก่ประชาชนทั่วไป (ไอพีโอ) เป็นเงินรวม 100 ล้านบาท โดยมี บล.ฟินันเซีย ไซรัส เป็นที่ปรึกษาทางการเงิน
บริษัทมีแผนนำเงินที่ระดมได้ไปใช้ซื้อเครื่องจักรใหม่ประมาณ 50 ล้านบาท ส่วนที่เหลือนำไปใช้ขยายโรงงานเพื่อผลิตหม้อแปลงแรงดันสูง 23 หมื่น KVA จาก 8,500 KVA เพื่อรองรับการรับงานจากการไฟฟ้านครหลวง (กฟน.) ที่จะมีการฝังสายไฟลงใต้ดินตามแนวรถไฟฟ้า มูลค่าโครงการประมาณ 3,0004,000 ล้านบาท 
ปัจจุบันกลุ่มผู้ถือหุ้นใหญ่ คือ นายพูลพิพัฒน์ ตันธนสิน ถือหุ้น 8090% ส่วนผลประกอบการในปี 2553 คาดว่าจะใกล้เคียงกับปีก่อนที่มีรายได้ 500 ล้านบาท เนื่องจากได้รับผลกระทบจากสถานการณ์ทางการเมือง ทำให้อุตสาหกรรมหม้อแปลงไฟฟ้าชะลอลง แต่คาดว่าในปีหน้าจะกลับมาฟื้นตัวขึ้น 
“ความต้องการใช้ไฟฟ้ามีเพิ่มมากขึ้น แต่แนวโน้มการสร้างโรงไฟฟ้าขนาดใหญ่อาจมีปัญหาทางด้านสิ่งแวดล้อม จึงเชื่อว่าแนวทางตั้งโรงไฟฟ้าขนาดเล็กมีความเป็นไปได้มากกว่า คิวทีซีฯ จึงเตรียมเพิ่มกำลังผลิตในด้านนี้ไว้รองรับ และบริษัทยังให้ความสำคัญกับตลาดต่างประเทศ” นายนิพนธ์ กล่าว